Diari Oficial de la Generalitat Valenciana


Sumari del DOGV 9838, del 29-04-2024 (2024/3236)

Anunci de l'acord sobre la suspensió de llicències per a la reforma de l'ordenació urbanística dels usos de generació d'energia eòlica i solar fotovoltaica en sòl en estat rural.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   9838

Data del DOGV
:   29-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/3236


Data del document
:   12-04-2024

Organisme emissor
:   Ajuntament de San Miguel de Salinas

Tipus de document
:   Anunci

Descriptors 

:   * administració local
    * pla d'urbanisme

Anunci de l'acord sobre la suspensió de llicències per a la reforma de l'ordenació urbanística dels usos de generació d'energia eòlica i solar fotovoltaica en sòl en estat rural. [2024/3236]  
El Ple de l'Ajuntament de San Miguel de Salinas, en sessió extraordinària celebrada el dia 11 de març de 2024, ha adoptat l'acord de suspensió de llicències per a la reforma de l'ordenació urbanística dels usos de generació d'energia eòlica i solar fotovoltaica en sòl en estat rural al terme municipal de San Miguel de Salinas; la part resolutiva de l'acord és literalment:  
  
«Primer. Suspensió de tramitació i atorgament de llicències de parcel·lació de terrenys, edificació i demolició en el sòl no urbanitzable del municipi de San Miguel de Salinas, que afecten la instal·lació d'energies renovables o s'hi relacionen, a fi de determinar la zonificació de l'SNU i diferenciació entre el sòl rural comú i el de protecció especial, atenent este últim les normatives sectorials específiques i els valors ambientals, culturals, agrològics o de qualitat paisatgística, així com de la compatibilitat d'implantació dels usos de generació d'energia eòlica i solar fotovoltaica en sòl no urbanitzable al terme municipal de San Miguel de Salinas.  
Respecte de l'abast de la suspensió de les llicències d'edificació, la suspensió es referix a totes aquelles que afecten la instal·lació d'energies renovables o s'hi relacionen.  
Així mateix, queda en suspens l'atorgament de cèdules de garantia urbanística, tal com estipula l'article 246.3 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
La suspensió no afecta les ordes d'execució que emanen de l'Ajuntament.  
  
Segon. Determinar que la suspensió cautelar tindrà una duració màxima de dos anys. Este termini s'interromprà, amb alçament de la suspensió, si, transcorregut un any, no se sotmet a exposició pública la proposta de l'estudi per a reforma de l'ordenació urbanística estructural a fi de determinar la zonificació de l'SNU i diferenciació entre el sòl rural comú i el de protecció especial, atenent este últim les normatives sectorials específiques i els valors ambientals, culturals, agrològics o de qualitat paisatgística, així com de la compatibilitat d'implantació dels usos de generació d'energia eòlica i solar fotovoltaica en sòl no urbanitzable al terme municipal de San Miguel de Salinas.  
  
Així mateix, d'acord amb el que disposa l'article 68.3 del TRLOTUP, després de l'exposició al públic d'un pla en tramitació, se'n reprendrà la suspensió fins que es complete el termini de dos anys com a màxim. En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació.  
  
Tercer. Remetre el present acord a la Conselleria de Medi Ambient, Aigua, Infraestructures i Territori perquè se'n prenga coneixement i als efectes oportuns.  
  
Quart. Publicar esta suspensió cautelar en el Diari Oficial de la Generalitat Valenciana, en el web i en el tauler d'anuncis d'este ajuntament.  
  
Quint. Traslladar el present acord a la Presidència del Govern d'Espanya, a les Corts Generals i a l'empresa pública Acuamed.  
  
Cosa que es fa pública per a coneixement general.  
  
Contra l'acord de suspensió de l'atorgament de llicències urbanístiques es podrà interposar, potestativament, un recurs de reposició en el termini d'un mes davant del mateix òrgan que el va dictar, o impugnar directament davant de la jurisdicció contenciosa administrativa en el termini de dos mesos, a partir de la publicació de l'acord; es fa constar que, una vegada interposat el recurs de reposició, no s'hi podrà formular el recurs contenciós administratiu fins que aquell siga resolt expressament o se n'haja produït la desestimació presumpta.  
  
San Miguel de Salinas, 12 d'abril de 2024.- L'alcalde president: Juan de Dios Fresneda Arquero.